Το Ν.Π.Δ.Δ. «Δημήτριος Βικέλας» εξασφάλισε στην καρδιά του καλοκαιριού τη συνεργασία του με τον Σύλλογο «Οι Φίλοι της Ορχήστρας Ποικίλης Μουσικής Κηφισιάς», που ετοιμάζει ένα ακόμη μουσικό του…θαύμα, μέσα στον καταπράσινο αυλόγυρο  της εκκλησίας «Ο  Τίμιος Σταυρός». Η μαγευτική βραδιά θα λάβει χώρα στο πλάι του Κηφισού ποταμού υπό την επιβλητική θωριά της Πάρνηθας.

Η φωνή της διακεκριμένης Ναταλίας Κωτσάνη ενώνεται με τους ήχους από φυσαρμόνικα, φλογέρες και καλίμπα του δεξιοτέχνη του είδους Μάνου Αβαράκη. Μαζί τους μια ομάδα κορυφαίων μουσικών. Στο δεύτερο μέρος τραγούδια από την Κάτω Ιταλία (γκρεκάνικα), από τη Λατινική Αμερική και Ισπανικά σεφαραδίτικα.

Μάνος Αβαράκης, Φυσαρμόνικα - Φλογέρες - Καλίμπα
Ναταλία Κωτσάνη, Τραγούδι - Ακορντεόν
Alejandro Diaz, Charango - Κιθάρα – Κρουστά

Ορέστης Πετράκης, Πλήκτρα
Ντίνος Μάνος, Κοντραμπάσο

 

[This image cannot be displayed.]

ΠΑΡΑΣΚΕΥΗ 22 ΙΟΥΛΙΟΥ

Ώρα: 21:00
Αίθριο Δημαρχείου Κηφισιάς
(Διονύσου & Μυρσίνης, Κηφισιά)

ΘΕΑΤΡΟ

«Δυο γυμνά άσπρα χέρια»

με την ηθοποιό Μελίνα Μποτέλλη 

Η ηθοποιός και μουσική ερμηνεύτρια Μελίνα Μποτέλλη θα παρουσιάσει το θεατρικό - μουσικό μονόλογο «Δυο γυμνά άσπρα χέρια» που έγραψε, σκηνοθέτησε και ερμηνεύει η ίδια.

Ένας ύμνος στην Μητρότητα και την τέχνη της Μουσικής. Ένας μονόλογος αφιερωμένος στους δασκάλους όλων των Τεχνών. Κυρίως όμως στους Ηθοποιούς - Δασκάλους, που έφεραν με τις ξεχωριστές φωνές τους στα σπίτια των Ελλήνων το μεγάλο διεθνές θεατρικό ρεπερτόριο, μέσω του ραδιοφώνου, πριν από την εισβολή της τηλεόρασης και της εικόνας. Του ραδιοφώνου, που έκανε τη φαντασία των ακροατών να ταξιδεύει, να δημιουργεί εικόνες και πρόσωπα. Έτσι ο μονόλογός της μας ανοίγει έναν κόσμο και την ανθρώπινη πλευρά των καλλιτεχνών της κλασσικής μουσικής, σε συνδυασμό με το πανανθρώπινο θέμα Γυναίκα-Μητέρα.